ผู้เชี่ยวชาญบอกว่าภาระหนี้ที่เป็นระยะยาวต่อเดือนควรมีไม่เกินกี่เปอร์เซ็นต์ของรายรับต่อเดือน ระหว่าง 36 เปอร์เซ็นต์ หรือ 80 เปอร์เซ็นต์
36 เปอร์เซ็นต์ เพราะผู้เชี่ยวชาญบอกว่าภาระหนี้ที่เป็นระยะยาวต่อเดือนควรมีไม่เกิน 36 เปอร์เซ็นต์ ของรายรับต่อเดือน ตัวเลขนี้เป็นสิ่งที่นายธนาคารจะให้ความสำคัญ เมื่อพิจารณาความน่าเชื่อถือทางการเงินของลูกหนี้ อย่างไรก็ดีหากมองในอีกขั้วหนึ่ง การไม่มีหนี้สินเลยก็ถือเป็นวิธีบริหารการเงินที่ไม่ชาญฉลาดเท่าใดนัก แม้เป็นเรื่องฉุกเฉินก็ตามะ เพราะจะต้องจ่ายเงินสดสำรองของตนเองออกไปแทนที่จะใช้เครดิตได้ ซึ่งมีแบบสอบถาม 8 ข้อ เพื่อดูว่ามีปัญหาเรื่องการบริหารหนี้ส่วนตัวหรือไม่? ดังนี้

1. เงินค่างวดต่างๆ เช่น สินเชื่อบ้านรวมเบี้ยประกันด้วยนั้นมากกว่า 28 เปอร์เซ็นต์ ของรายได้ขั้นต้นประจำแต่ละเดือนของหรือไม่
(ก) ใช่ (5 คะแนน) (ข) ไม่ใช่ (0 คะแนน)

2. เงินค่าผ่อนรถยนต์มากกว่า 15 เปอร์เซ็นต์ ของรายได้สุทธิประจำเดือนหรือไม่
(ก) ใช่ (5 คะแนน) (ข) ไม่ใช่ (0 คะแนน)

3. เทียบ ยอดหนี้ในบัตรเครดิตแต่ละใบกับเพดานวงเงินที่ได้รับอนุมัติ เสร็จแล้วเทียบยอดหนี้รวมของบัตรเครดิตกับเพดานวงเงินรวมที่ได้รับอนุมัติ ให้ใช้
(ก) แต่ละบัญชีมียอดหนี้ต่ำกว่า 50 เปอร์เซ็นต์ (0 คะแนน) (ข) แต่ละบัญชีมียอดหนี้เกินกว่า 50 เปอร์เซ็นต์  (5 คะแนน) (ค) ยอดหนี้รวมทุกบัตรเครดิตมีมากกว่า 50 เปอร์เซ็นต์ ของเพดานวงเงินที่ได้รับอนุมัติ (15 คะแนน)

4. รวมตัวเลขการจ่ายค่างวด และค่าผ่อนชำระต่างๆ ประจำเดือนทั้งหมดเข้าด้วยกัน แล้วหารด้วยรายรับขั้นต้นในแต่ละเดือน เพื่อที่จะดูว่ามีหนี้อยู่กี่เปอร์เซ็นต์หรือคิดเป็นร้อยละเท่าไร
(ก) น้อยกว่า 30 เปอร์เซ็นต์ (0 คะแนน) (ข) 30-35 เปอร์เซ็นต์ (5 คะแนน) (ค) 36-40 เปอร์เซ็นต์ (10 คะแนน)  (ง) มากกว่า 40 เปอร์เซ็นต์ (20 คะแนน)

5. มีเงินสำรองฉุกเฉินในวงเงินที่มีค่าเท่ากับยอดชำระหนี้เป็นเวลา 3 เดือนหรือไม่ ซึ่งต้องรวมตัวเลขค่าใช้จ่ายด้วย
(ก) ไม่มี (10 คะแนน) (ข) มีพอชำระแค่ 1-2 เดือนเท่านั้น (5 คะแนน) (ค) ใช่ (0 คะแนน)

6. เคยชำระหนี้ช้ากว่าปกติหรือไม่ในช่วง 6 เดือนก่อน
(ก) เคย (10 คะแนน) (ข) ไม่เคย (0 คะแนน)

7. เคยคิดทำรีไฟแนนซ์และคำนวณว่าจะประหยัดเงินได้สักเท่าไรหรือไม่
(ก) ไม่เคย (10 คะแนน) (ข) เคย (0 คะแนน)

8. เคยตรวจสอบรายงานเครดิตหรือไม่ในรอบ 12 เดือนที่ผ่านมา
(ก) ไม่เคย (10 คะแนน) (ข) เคย (0 คะแนน)
หลังจาก ทำแบบสอบถามเสร็จแล้วถ้าได้คะแนนต่ำกว่า 10 แสดงว่าสามารถบริหารหนี้ได้ยอดเยี่ยม ถ้าคะแนนออกมาได้ 15-30 คะแนน ยังถือว่าบริหารหนี้ได้ดี แต่ต้องระมัดระวังรอบคอบสักหน่อย ส่วนถ้าได้คะแนนมากกว่า 30 ขึ้นไป แสดงว่ากำลังเผชิญกับปัญหาหนี้แบบมากเกินไปแล้ว

ส่วน 80 เปอร์เซ็นต์ เป็นค่า GDP ในยามที่หนี้ครัวเรือนในประเทศอยู่ในระดับสูงสุดเป็นประวัติการณ์ ประเด็นที่หลายคนกังวล คือ มีหนี้สักเท่าไร จึงจะเรียกว่ามากเกินไปหรือมากเกินตัว หนี้ประเภทไหน ที่น่าจะจัดการด้วยการใช้เครดิต แทนที่จะจ่ายเงินสด เพื่อช่วยให้ตัดสินใจได้ถูกต้องในเรื่องการก่อหนี้ส่วนบุคคล หรือ Personal Debt
4.ข่าวเศรษฐกิจและการเงิน